Шахлин Борис Анфиянович

Шахлин Борис Анфиянович (27 ғинуар 1932 йыл, Ишим, Төмән өлкәһе — 30 май 2008 йыл, Киев, Украина) — гимнаст, СССР-ҙың атҡаҙанған спорт мастеры (1955). Ете тапҡыр Олимпия уйындары чемпионы (1956 — конь өҫтөндәге күнегеүҙәр, командалар ярышы; 1960 — абсолют беренселек, конь өҫтөндәге күнегеүҙәр, брустарҙағы күнегеүҙәр, таянып һикереү; 1964 — перекладиналағы күнегеүҙәр). Абсолют донъя (1958), Европа (1955), СССР (1954, 1957—1960, 1963) чемпионы. Күпбәйгенең айырым төрҙәрендә донъя (1954, 1958), Европа (1955,1963), СССР (1957—1964) чемпионы. СССР Кубогына эйә (1955—1962).

 Биографияһы 
Бори́с Анфия́нович Шахли́н 12 йәшендә үкһеҙ етем ҡара, малай ҡәрҙәрше менән икеһен өләсәһе тәрбиәләй. 1944 йылда гимнастика секцияһына яҙыла. В. А. Порфирьев беренсе остазы булаПОРФИРЬЕВ ВАСИЛИЙ АЛЕКСЕЕВИЧ , ул малайҙа яуаплылыҡ тәрбиәләй һәм бер ни алдында баҙап ҡалмаҫҡа, бирешмәҫкә, аҡтыҡ көскә тиклем көрәшергә өйрәтә. Киев физкультура институтына уҡырға барырға ла ул кәңәш бирә. 1955 йылда Борис Киев физик культура институтын тамамлай.

Тәжрибәле тренер А. С. Мишаковта (уның тәрбиәләнеүселәре иҫәбендә — легендар гимнаст Лариса Латынина) шөғөлләнә, 22 йәшендә тәүге тапҡыр СССР йыйылма командаһы составында Римға донъя чемпионатына бара, команда беренселегендә еңә. Шул уҡ йылды беренсе тапҡыр СССР-ҙың абсолют чемпионы була. 1956 йылда Олимпия уйындары алтынына лайыҡ була. Өс Олимпиадала ҡатнашып (1956—64), бөтәһе 7 алтын награда яулай. Шахлин үҙен һәр ваҡыт тыныс тота, үҙ көсөнә ышана. ФРГ-ла үткән Европа беренселегенән һуң (1955) журналистар уны ярыш майҙанына сығып, бөтә көнәркәштәрен иҙеп сыҡҡан «рус айыуы» тип атай.

1964 йылдан КПСС ағзаһы. Спорт карьераһын тамамлағандан һуң Киев физкультура институтында уҡыта. 1968 йылда халыҡ-ара категориялы судья була. 1970-се йылдар башында уны Халыҡ-ара гимнастика федерацияһының техник комитеты вице-президенты итеп һайлайҙар. 
слева|мини|Борис Шахлин Рәсәйҙең 2014 йылғы 2 һум номиналлы иҫтәлекле көмөш тәңкәһендә

 Ҡыҙыҡлы факттар 
1969 йылдың 25 мартында Монголия почтаһы почта маркалары серияһын сығара (№ 520—527 + почта блогы № 120). 525-се номер аҫтындағы 60 монге номиналлы маркаға конь өҫтөндә күнегеү эшләп торған Борис Шахлин төшөрөлгән.

 Маҡтаулы бүләктәре 
 Хеҙмәт Ҡыҙыл Байраҡ ордены (1956)
 Ленин ордены (1960)
 «Почёт Билдәһе» ордены (1964)

 Ишимда Б. А. Шахлин һәйкәле 
Ишим ҡалаһында Борис Шахлинға һәйкәл ҡуйылғанОткрыт памятник «Железному Шахлину»"МК в Тюмени" (28 декабря 2011).

Ул «Екатеринбург художество фонды» ижади-производство берекмәһе тарафынан 2011 йылда эшләнгән. Авторҙары: С. Титлинов, А.Медведев, С.Савин.

Иҫән сағында спортсыны «тимер Шахлин» тип йөрөтәләр. Һәйкәлде авторҙар, гимнастың һынмаҫ холҡон, ныҡлығын, көсөн һәм еңеүгә ихтыярын кәүҙәләндереп, тутыҡмаҫ ҡоростан эшләй.

 Әҫәрҙәре 


 Иҫкәрмәләр 

 Әҙәбиәт 
 Шахлин Борис Анфиянович // Олимпийская энциклопедия / Павлов С. П.. — М.: Советская энциклопедия, 1980. — 415 с.

 Һылтанмалар 
 Статья о спортсмене на сайте Peoples.ru
 Борис Шахлин на сайте МОК(инг.)
 Юрис Ю. По прозвищу Железный // Спорт-Экспресс. 2008. 2 июня. С. 13 

Категория:1960 йылғы йәйге Олимпия уйындарының бронза призерҙары
Категория:1964 йылғы йәйге Олимпия уйындарының бронза призерҙары
Категория:СССР-ҙың атҡаҙанған спорт мастерҙары
Категория:«Почёт Билдәһе» ордены кавалерҙары
Категория:Ленин ордены кавалерҙары
Категория:Хеҙмәт Ҡыҙыл Байраҡ ордены кавалерҙары
Категория:ІІІ дәрәжә "Ҡаҙаныштар өсөн" ордены кавалерҙары
Категория:СССР-ҙан Олимпия чемпиондары
Категория:Спорт гимнастикаһы буйынса Олимпия чемпиондары
Категория:Алфавит буйынса шәхестәр
Категория:27 ғинуарҙа тыуғандар
Категория:1932 йылда тыуғандар
Категория:1960 йылғы йәйге Олимпия уйындарының көмөш призерҙары
Категория:1964 йылғы йәйге Олимпия уйындарының көмөш призерҙары
Категория:Алфавит буйынса спортсылар
Категория:30 майҙа вафат булғандар
Категория:2008 йылда вафат булғандар
Категория:Киевта вафат булғандар
Категория:1956 йылғы йәйге Олимпия уйындары чемпиондары
Категория:1960 йылғы йәйге Олимпия уйындары чемпиондары
Категория:1964 йылғы йәйге Олимпия уйындары чемпиондары
Категория:КПСС ағзалары